procesaur/Wiki.mk huggingface dataset:
Персиски поход

Персиската кампања или персиската инвазија претставува серија од конфликти во северниот дел на Персиски Азербејџан и Западна Персија помеѓу Британската Империја, Руската Империја и ерменски и асирски сили против Отоманското Царство. Конфликтот започнал во декември 1914 а завршил со мировниот договор од Мудрос на 30 октомври 1918.
Персија формално била неутрална во текот на Првата светска војна, но во реалноста персиските сили биле погодени од соперништвото меѓу сојузничките сили (Антанта) и Централните сили. Значајноста на Персија за западните земји и Русија се должела главно поради големите нафтени резерви и нејзината територија како стратешко место. Земјата била поделена на северна и јужна сфера на влијание според договорот од 1907 година меѓу Велика Британија и Руската Империја со кое бил ставен крај на т.н. Голема криза во Азија и ограничување на германското влијание во регионот.
Германија основала своја канцеларија во Истанбул за промовирање на своите идеи кон Британска Индија, Персија и Блискиот Исток. Германците се надевале дека доколу ја заземат Персија ќе се стекнат по потребните нафтени резерви, на Русија ќе се прекине пристапот до ресурсите на јаглеводороф околу Касписко Море и со овој чин ќе се нарушат односите меѓу Русија и Британија. Османлискиот министер Енвер Паша тврдел дека доколку бидат заземени неколку клучни градови патот кон Азербејџан ќе се отворил до Средна Азија и Индија. Тој настојувал да ја прошири соработката меѓу националните држави на Кавказ, посебно со Азербејџан. Но, во 1914 година пред војната, британската влада склучила договор со една персиска компанија за снабдување нафта за британската морнарица.
Во 1919 г. по руската револуција и нивното повлекување од персиска територија, Британија се обидела да воспостави протекторат во Иран, но не им успеало. Конечно, конституцијалистите и нивното движење во Гилан создале дестабилизација во која Каџарската влада паднала, а на власт се искачил Реза Шах Пахлеви и ја воспоставил династијата Пахлеви во 1925 г.
Хебриди

Хебриди (|Hebrides, |Innse Gall) — архипелаг долг околу 200 километри крај западниот брег на Шкотска во Хебридското Море. Овие острови понекогаш се нарекуваат „Западни Острови“.
Хебридите се делат на две групи острови:
* Внатрешни Хебриди: Ислеј, Јура, Скај, Мал, Разај, Стафа и Мали Острови
* Надворешни Хебриди: Бара, Бернереј, Харис, Луис, Северни Вист, Јужен Вист и Сент Килда
Архипелагот го сочинуваат околу 500 острови со вкупна површина од . Населени се само 70 до 80 острови. Бројот на жители изнесува 44.759. Во геолошка смисла, карпите на Хебридите се најстари карпи на Британските Острови. Највисокиот врв се наоѓа на островот Скај, и е висок 993 метри.
Мнозинството од говорниците на гелскиот јазик живее на Хебридите, или е по потекло од овие острови. Оттука е необичното галско име на овие острови ''Innse Gall'', што значи „негaлски острови“ или „острoви на странците“. Ова име потекнува од времето на Викинзите.
1 Клима
На острoвите владее блага клима под влијание на Голфската струја. Јануарските температури се околу , а лете. Дождовите се чести, а годишната количина на врнежи е 1.000-1.200 мм. Хебридите се секогаш изложени на јаки ветрови. Просечната брзина на ветровите е преку , а често достигнуваат брзина од .
2 Историја
Во најголем дел историјата на Хебридите се поклопува со историјата на Шкотска. Во времето на Кралството Далријада островите ѝ припаѓале на Ирска. Во периодот 572-1266 г. биле под власт на Норвежаните. Во X и XI век овде се јавила мешана галско-нордиска култура. Од XIII век Хербидите биле централен дел на власта на кланот Доналд. Тоа било шкотско поткралство кое на врвот на својата моќ ја зафаќало Северна Ирска и западниот брег на Шкотска. Малиот остров Јона бил центар на овие територии и традиционално духовно средиште на Шкотска. Христијанството од Ирска се проширило на Шкотска преку овој остров, почнувајќи од 563 година.
Договор од Мудрос

Примирјето од Мудрос било потпишано на 30 октомври 1918 година со кое бил ставен крај на непријателствата меѓу Османлискта империја и Антантата. Според договорот, Османлиите го предале целото оружје на сојузниците, сојузниците добиле право да го контролираат Босфорот и Дарданелите како и право за окупирање во случај османлиските власти повторно ја нарушат безбедноста. Турската армија била целосно демобилизирана, сите пристаништа, елезнички пруги и други стратешки цели биле ставени на располагање на сојузниците. Во Кавказ Османлиите морале да се повлечат во рамките на предвоената граница меѓу Русија и империјата. По потпишување на овој договор следувала окупација на Цариград и поделба на Отоманското Царство.
Шварценбек-Ланд

Шварценбек-Ланд (|Schwarzenbek-Land) — општинска заедница во округот Војводство Лауенбург, во Шлезвиг-Холштајн, Германија. Се наоѓа околу градот Шварценбек. Нејзиното седиште е во Шварценбек, иако самиот град не е дел од заедницата.
Општинската заедница Шварценбек-Ланд се состои од следниве општини:
Енеко Тур 2014

Енеко Тур 2014 — 10. издание на велосипедската етапна трка Енеко Тур. Започнала на 11 август во Тернеузен, а завршила на 17 август во Ситард-Гелен, по седум одржани етапи, вклучувајќи еден поединечен хронометар. Претставувала 21. трка во сезоната на Светската турнеја.
Трката била освоена од возачот на Тим Веленс од Белгија.
1 Екипи
Бидејќи Енеко Тур е настан од Светската турнеја, сите 18 UCI World Tour екипи биле автоматски поканети и се обврзани да испратат екипа. На две други екипи им биле доделени специјали покани и со тоа била создадена група од 21 екипа.
Екипи кои настапиле на трката биле:
†: Специјално поканети професионални континентални екипи.
2 Распоред
Етапа, Датум, Движење, Растојание, Вид, Победник
1, 11 август, Тернеузен (Холандија) до Тернеузен, 183,1 км, рамна етапа
2, 12 август, Валвејк (Холандија) до Влејмен (Холандија), 175,8 км, рамна етапа
3, 13 август, Бреда (Холандија) до Бреда, 9,6 км, поединечен хронометар
4, 14 август, Коксејде (Белгија) до Ардоје (Белгија), 179,1 км, рамна етапа
5, 15 август, Герардсберген (Белгија) до Герардсберген, 162,5 км, ридеста етапа
6, 16 август, Херлен (Холандија) до Евај (Белгија), 173,9 км, ридеста етапа
7, 17 август, Римст (Белгија) до Ситард-Гелен (Холандија), 183,4 км, ридеста етапа
3 Етапи
3.1 Етапа 1
;11 август 2014 — Тернеузен (Холандија) до Тернеузен, 183,1 км
3.2 Етапа 2
;12 август 2014 — Валвејк (Холандија) до Влејмен (Холандија), 175,8 км
3.3 Етапа 3
;13 август 2014 — Бреда (Холандија) до Бреда, 9,6 км, поединечен хронометар (ITT)
3.4 Етапа 4
;14 август 2014 — Коксејде (Белгија) до Ардоје (Белгија), 179,1 км
3.5 Етапа 5
;15 август 2014 — Герардсберген (Белгија) до Герардсберген, 162,5 км
3.6 Етапа 6
;16 август 2014 — Херлен (Холандија) до Евај (Белгија), 173,9 км
3.7 Етапа 7
;17 август 2014 — Римст (Белгија) до Ситард-Гелен (Холандија), 183,4 км
4 Поредок
Етапа, Победник, Генерален пласман, Бодовен пласман, Борбен пласман, Екипен пласман
1, Андреја Гвардини, Андреја Гвардини, Андреја Гвардини, Кенет Ванбилсен
2, Здењек Штибар, Здењек Штибар, Ларс Бом
3, Том Димулен, Ларс Бом
4, Насер Буани, Андреја Гвардини
5, Грег ван Авермат, Том Димулен, Том Димулен
6, Тим Веленс, Тим Веленс
7, Гијом ван Кејрсбулк
На крај, Тим Веленс, Том Димулен, Кенет Ванбилсен,
Ал Стјуарт

Аластер Ијан „Ал“ Стјуарт (|Alastair Ian "Al" Stewart; роден 5 септември 1945) — шкотски пејач, композитор и фолк рок-музичар кој се стекнал со слава за време на Британската фолк преродба во 1960-те и 1970-те. Тој развил уникатен стил со тоа што компонирал рок фолк песни во кои се пеело за настани и личности од историјата.
Стјуарт издал шеснаесет студиски и три албуми во живо по издавањето на неговиот дебитантски албум ''Bedsitter Images'' во 1967 година, и продолжил да настапува во САД, Канада, Европа и Обединетото Кралство.
Стјуарт работел заедно со Питер Вајт, Алан Парсонс, Џими Пејџ, Ричард Томсон, Рик Вејкман, Френсис Монкмен, Тори Амос и Тим Ренвик, а негова последна соработка е забележана со Дејв Накманоф и поранешниот гитарист од групата Wings, Лоренс Џјубер.
Шварценбек

Шварценбек (|Schwarzenbek) — град во округот Војводство Лауенбург, во сојузната покраина Шлезвиг-Холштајн, Германија. Се наоѓа околу 10 километри североисточно од Гестхахт и 35 километри источно од Хамбург. Грбот на Шварценбек прикажува црн волк на жолто поле, водата ја претставува реката Шварце Беке (буквално: „црн поток“). Градот претставува административно седиште на општинската заедница Шварценбек-Ланд, иако самиот град не е дел од заедница.
1 Историја
Прв познат доказ за населението околу Шварце Беке бил во 1291 година. Градските права му биле доделени во 1953 година од владата на Шлезвиг-Холштајн. Местоположбата го направила Шварценбек привлечен за многу луѓе, кои работеле во Хамбург поради добрата поврзаност. Поврзуван е со Либек и Хамбург, главните градови на северот на Германија.
2 Меѓународни односи
Шварценбек е збратимен со следниве градови:
* Чезенатико, Италија
* Делфзејл, Холандија
* Сијер, Швајцарија
* Зелзате, Белгија
* Обена, Франција
Year of the Cat (песна)

„Year of the Cat“ — песна на кантавторот Ал Стјуарт, издадена јуни 1976 година. Песната го носи името на неговиот албум од 1976, ''Year of the Cat'', а била снимена во студиото Abbey Road, Лондон во јануари 1976 од страна Алан Парсонс. Песната го достигнала осмото место на американскиот ''Билборд'' Хот 100 во март 1977. Сепак, и покрај поголемиот успех на неговата песна од 1978, „Time Passages“, „Year of the Cat“ останала како препознатлива песна на Стјуарт, притоа редовно емитувајќи се на многу рок и фолк рок радио станици.
1 Табели (1977)
Табела, Позиција
US Hot 100, 8
US Adult Contemporary, 8
Франко Васкес

Франко Дамијан Васкес (роден во Танти на 22 февруари 1989) — аргентински фудбалер, играч од средниот ред на Севиља и на аргентинската репрезентација.
1 Технички одлики
Споредуван со Хавиер Пасторе како плејмејкер со добра основна техника, визија за играта и добар удар со левата нога, која му овозможила да биде клучниот човек во одредени ситуации со својте голови и асистенции. Тој исто така може да игра како втор напаѓач во 4-4-2 формација, на левата страна во средниот ред и како внатрешен играч за врска. Во втората половина на сезоната 2013-14, тренерот на Палермо Џузепе Јакини го користел токму како внатрешен играч за врска.
2 Титули
2.0.1 Палермо
* Серија Б : 2013-2014
Алан Парсонс

Алан Парсонс (|Alan Parsons; роден 20 декември 1948) — англиски аудиорежисер, музичар и продуцент. Тој бил вклучен во издавањето на неколку значајни албуми, вклучувајќи ги албумите на Битлси, ''Abbey Road'' и ''Let It Be'', како и албумот на Пинк Флојд ''The Dark Side of the Moon'' за којшто групата го посочува како важен соработник. Неговата група, the Alan Parsons Project (|Алан Парсонс Проџект), како и неговите соло песни, постигнале значителен комерцијален успех.
1 Дискографија
1.1 Студиски албуми
*со The Alan Parsons Project:
**''Tales of Mystery and Imagination'' (1976)
**''I Robot'' (1977)
**''Pyramid'' (1978)
**''Eve'' (1979)
**''The Turn of a Friendly Card'' (1980)
**''Eye in the Sky'' (1982)
**''Ammonia Avenue'' (1984)
**''Vulture Culture'' (1984)
**''Stereotomy'' (1985)
**''Gaudi'' (1987)
*како соло изведувач:
**''Try Anything Once'' (1993)
**''On Air'' (1996)
**''The Time Machine'' (1999)
**''A Valid Path'' (2004)
Брест-литовски договор

Брест-литовскиот договор - мировен договор потпишан на 3 март 1918 година меѓу Централните сили (Германија, Австроунгарија, Бугарија и Османлиското Царство) и Русија. Со потпишувањето на договорот, Русија се повлекла од Првата светска војна.
Русија, веднаш по Октомвриската револуција била принудена да склучи мир по цена на значителни територијални, демографски и економски загуби. Како резултат на договорот, Полска, Балтичките земји и Финска биле засекогаш изгубени за Русија, додека Украина, Белорусија и Кавказ преминале во германската сфера на влијание. Иако победиле на Источниот фронт, Централните сили не успеале да се спротивстават на Антантата и војната завршила со пораз во ноември истата година, по што Брест-литовскиот договор бил поништен. Благодарение на мирот со Германија и сојузниците, болшевичката влада на чело со Ленин се задржила на власт и подоцна успеала да опстои во нејзините борби против националистите и монархистите.
Бад Олдесло-Ланд

Бад Олдесло-Ланд (|Bad Oldesloe-Land) — општинска заедница во округот Шторманр, во Шлезвиг-Холштајн, Германија. Се наоѓа околу градот Бад Олдесло. Нејзиното седиште е во градот Бад Олдесло, иако самиот град не е дел од заедницата.
Општинската заедница Бад Олдесло-Ланд се состои од следниве општини:
# Грабау (Штормарн)
# Ласбек
# Медеваде
# Нериц
# Пелиц
# Ретвиш
# Римпел
# Штајнбург
# Травенбрик
Тумор на мочниот меур

Тумор на мочниот меур претставува заболување на мочниот меур.
1 Симптоми
Еден од првите симптоми е крвава урина, без присуство на болка, а други симптоми може да бидат: почесто мокрење, тешкотии во мокрењето, болка во предниот дел на мочниот меур итн.
2 Дијагноза
За рано откривање на болеста најчесто се применуваат следниве дијагностички постапки:
* интравенозна урографија,
* ЦТ-урографија,
* ултрасонографски преглед,
* цитолошки преглед на урината, и
* унинарни молекуларни маркер-тестови.
Најголемо значење има цитоскопијата со која се откриваат изгледот на туморот, неговата големина и положба, бројот на тумори итн.
3 Хируршки и постхируршки третман
Туморот на мочниот меур вообичаено се отстранува ендоскопски, а ако се работи за инфилтративен тумор, кој го зафатил и мускулот, тогаш се зема примерок од туморот и се носи на хистолошка верификација. Натамошниот третман зависи од резултатите од хистолошкиот наод. Ако станува збор за површински тумор на мочниот меур, може да се пристапи кон дополнителна интравезикална имунотерапија. Ако туморот е инфилтративен, тогаш се пристапува кон една од најсложените уролошки операции - целосно отстранување на мочниот меур (радикална цистектомија), при што, се прави отвор на предниот абдоминален ѕид преку кој се насочува исфрлањето на урината или пак се оформува нов мочен меур од одредени делови на тенкото црево. Ако се зафатени и лимфните жлезди се пристапува кон дополнителна хемотерапија, т.е. болниот се третира со цитостатици.
4 Прогноза
Кај инвазивните карциноми на мочниот меур, стапката на петгодишното преживување изнесува 66%, а стапката на десегодишното преживување се движи од 43% до 60%. Доколку туморот метастазирал и ги зафатил лимфните жлезди, стапката на десегодишното преживување се намалува на 20-27%.
Бад Олдесло

Бад Олдесло (|Bad Oldesloe) — град и во јужниот дел на сојузната покраина Шлезвиг-Холштајн, Германија. Градот претставува административен центар на округот Штормарн. Воедно, градот е и административно седиште на општинската заедница Бад Олдесло-Ланд, иако самиот град не е дел од заедница.
1 Историја
Областа била населена уште од мезолитот. Пронајдените кремени алатки од тоа време (6000 - 4500 п.н.е.) се јасен доказ за постоењето на животот на овие простори. Неколку години во текот на век Моравската црква имала свој огранок во Бад Олдесло. Бил наречен „Пилгеру“. Престанал со работа поради проблемите со данските црковни власти. Во тоа време, Војводството Холштајн било владеено од данскиот крал во рамките на Светото Римско Царство.
2 Градби
Куќа од век: Споменик за Мено Симонс, основач на Менонитите, група на анабаптисти. Некои од неговите дела биле испечатени во оваа градба.
3 Меѓународни односи
Бад Олдесло е збратимен со следниве градови:
* Колобжег, Полска
* Оливе, Франција
* Бер Јаков, Израел
Вера Вучкова

Вера Вучкова-Жежељ (Кнежа, - , ) — видна македонска глумица, една од членките на првичниот ансамбл на МНТ која на 3 април 1945 ја одиграла својата прва претстава „''Платон Кречет''“. Во таа историска претстава, Вучкова ја изговорила митската реплика „''Сонцето! Колку е блиску Сонцето!''“
1 Животопис
Вучкова е родена на 24 август 1925 во Кнежа, Бугарија. Таа својата глумечка дарба ја покажала уште на училишните години. По матурирањето во Битолската гимназија во 1944 година, и се приклучила на легендарната партизанска театарска група на АГИТПРОП, со која, во ноември 1944, стасала во штотуку ослободеното Скопје. Како и Петре Прличко, Илија Милчин, Тодор Николовски, Василие Поповиќ - Цицо, Димитар Ќостаров, Тома Владимирски, Крум Стојанов, таа влегла во Македонскиот народен театар, станувајќи една од неговите први глумици.
Со Милчин и Стојанов, Вучкова исполнила на уште една историска театарска мисија: во јуни 1947, учествувала во основањето на Областен македонски народен театар во Горна Џумаја (Благоевград), Бугарија. Играла носечки улоги во сите пет претстави што овој театар ги изиграл во својата единствена сезона 1947/1948 година.
Кариерата ја продолжила во Бугарија, каде како првенка на театрите во Горна Џумаја, Димитровград и Бургас, играла полни 16 години. Во 1964 година се вратила во Македонија, во ансамблот на МНТ, со кој настапувала и по пензионирањето во 1982 година. Својата последна МНТ-овска премиера ја одиграла на 3 април 1987, како Цонка во обновената постановка на „''Чорбаџи Теодос''“.
Во 2005 година, Македонскиот театарски фестивал „Војдан Чернодрински“ и доделил награда за животно дело. На 31 август 2014 година починала во Скопје.
2 Филмографија
Вучкова ги остварила филмските улоги:
ТВ филмови
* Македонска крвава свадба (1967)
* Антица (1969)
* Истрел (1972)
* Најдолгиот пат (1976)
* Време на летала (1982)
* Јагне на ражен (1982)
* Јавачи на ветрот (1982)
* Премиера (1983)
* Состојба пред инфаркт (1986)
* Чорбаџи Теодос (1987)
* Време, живот (1992)
Телевизиски серии
* Наши години (1979)
* Едно лето (1982)
* Случки од животот (1984)
* На наш начин (1985)
* Македонски народни приказни (1988)
* Во светот на бајките (1995)
* Погрешно време (2000)
* Светот има осум страни (2001)
* Народни приказни (2009)
Паоло Маџели

Паоло Маџели е театарски режисер. Роден е во 1949 година во градот Прато, во Тоскана. Дипломирал режија во Фиренца, а студирал и славистика. По добивањето на стипендија, своите студии ги продолжил во Романија. Режирал поголем број претстави на сцените во Белград и во Загреб, а работел и во Германија, Швајцарија, Словенија и Франција. Најпознати негови претстави се:
* “Феничанки”,
* “Малограѓани”
* “Нација”,
* “Електра”
* “Големата магија”
* “Луди денови”
* “Три сестри”
* “Вујко Вања”
* Еден месец на село итн.
Штормарн

Штормарн (|Stormarn) — округ во сојузната покраина Шлезвиг-Холштајн, Германија. Се граничи со (од север надесно) окрузите Зегеберг и Источен Холштајн, слободниот град Либек, округот Војводство Лауенбург и градот-држава Хамбург.
1 Историја
Во средновековниот период, името Штормарн се однесувало на поголема област, на која сегашниот округ ја зафаќа само источната половина. Бил дом на саксонското племе Штурмари.
Штормарн станал дел од Холштајн во век. Кога Шлезвиг-Холштајн станал покраина на Прусија во 1867 година, пруската администрација го основала округот Штормарн, со Вандсбек како негово административно седиште. Во 1937 година, југозападниот дел на округот бил припоен кон Хамбург, а округот го загубил половина од своето население. Оттогаш, Вандсбек е округ на Хамбург, а главниот град бил префрлен во Бад Олдесло по војната. Во 1970 година, Штормарн повторно изгубил значаен дел од неговата територија, кога бил создаден градот Нордерштет со цел да стане дел од округот Зегеберг.
2 Географија
Реката Траве тече низ округот пред да се влие во градот Либек. Во најјужниот дел на Штормарн се наоѓаат источните предградија на Хамбург.
3 Грб
Грбот прикажува бел лебед, со круна околу неговиот врат, на црвена позадина. Лебедот бил хералдичко животно на Штормарн од средниот век.
4 Градови и општини
Слободни градови Слободни општини
Општински заедници
<sup>1</sup>седиште на општинската заедница
Црни лебеди (збирка раскази)

Црни лебеди е збирка раскази од рускиот писател Гајто Газданов, објавена во 2006 година во издание на "Темплум", како 43 книга во рамките на едицијата “Магма”. Преводот од руски јазик е дело на Марија Сидоровска.
1 Технички одлики
Збирката е печатена во мал формат (18 сантиметри), во мек повез и има 237 страници. Книгата е каталогизирана во Националната и универзитетска библиотека "Св. Климент Охридски" - Скопје и ја носи меѓународната ознака ISBN 9989-902-81-Х. Графичкото уредување и дизајн е дело на фирмата “Точка”. На предната корица е наоѓа слика на Хуан Миро, додека на задната корица е даден кус осврт врз книгата и попис на објавените книги во едицијата “Магма”.
2 Содржина
Збирката “Црни лебеди” содржи девет раскази, а покрај нив, на крајот од книгата е дадена куса биографија на авторот. Во збирката се застапени следниве раскази:* Црни лебеди
* Хавајски гитари
* Другарката Брак
* Кнегинката Мери
* Питачот
* Помен
* Грешка
* Вечерен сопатник
* Писмата на Иванов
Во Кулушиќ во живо!

Во Кулушиќ во живо! (хрватски: ''U Kulušiću Live!'') е мини-албум на југословенската и хрватската рок-група “Филм” (Film), снимен во 1981 година.
1 Технички одлики
Албумот е издаден од дискографската куќа “Југотон” (Jugoton), под ознаката LSY-61575. Тој претставува снимка од концертот на Филм во клубот “Кулушиќ” (Kulušić) во Загреб, одржан на 11 февруари 1981 година. Продуцент на албумот бил Пико Станчиќ (Piko Stančić), а музички уредник бил Синиша Шкарица (Siniša Škarica). Плочата е снимена со тонската кола на РТЗ, на 24-канална техника, а сниматели биле Хрвое Хегедушиќ (Hrvoje Hegedušić) и Младен Шкалец (Mladen Škalec). Миксувањето го извршиле Младен Шкалец и Пико Станчиќ, концертниот микс го направил Ненад Ж. Комад (Nenad Ž. Komad), а техничар бил Стјепан Ф. Траволта (Stjepan F. Travolta). Дизајнот на албумот е дело на Иван Станчиќ (Ivan Stančić), при што, на предната и задната корица на плочата се ставени фотографии од концертниот настап на групата, дело на С. Кнафлец (S. Knaflec) и на П. Радовиќ (P. Radović).
На плочата свиреле следниве музичари:* Max Wilson - гитара и вокал
* Ude Barracude - бас и вокал
* Kuzma Videosex - саксофон
* Piko Del Bimbo - тапани
* Jura Jupiter - вокал
* Nicolo Santro Esmeraldo - тромбон (гостин на плочата).
2 Содржина
Плочата започнува со претставување на групата (на француски јазик), а потоа следуваат пет песни (две на првата и три на втората страна на плочата). Вкупното траење на плочата изнесува 16 минути и 20 секунди. На плочата се наоѓаат следниве снимки:
Страна 1:
* Introduction par Dr. Vrdoljak (0:40)
* Neprilagođen (3:40)
* Moderna djevojka (2:55)
Страна 2:
* Zamisli život u ritmu muzike za ples (3:25)
* Kad si mlad (2:50)
* Zajedno (2:50)
Винер Анакона

Винер Ендру Анакона Гомес (|Winner Andrew Anacona Gomez; р. ) — колумбиски професионален друмски велосипедист, кој вози за UCI World Tour екипата .
1 Кариера
Ја воодушевил екипата по второто место на Џиробио 2011, мало издание на Џиро д’Италија за млади возачи. Екипата потпишала со него за 2012 и 2013 година. Во декември 2012 година, Анакона се повредил при тренинг, откако удрил во куче.
На планинската завршница на деветтата етапа на Вуелта а Еспања 2014, Анакона скоро да ја преземал водечката маичка завршувајќи сам на целта за прва етапна победа на некој Гранд Тур. Нападнал од бегство на 31 возач и го пропуштил водството во генералниот пласман за 9 секунди.
Во 2015 година, Анакона ќе вози за Мовистар со двегодишен договор. Бил именуван во почетниот состав за Тур де Франс 2015.
2 Достигнувања
;2006
: Национални јуниорски велодромски првенства
::1. Екипна потера
::1. Бодовна трка
: 1. Национално јуниорско хронометарско првенство
;2009
: 10. ГП Индустри дел Мармо
;2010
: 8. Краен пласман Џиробио
: 10. Трофео Џанфранко Бјанкин
;2011
: 2. Краен пласман Џиробио
::1. Етапа 5
: 6. Трофео Џанфранко Бјанкин
;2012
: 10. Краен пласман Трка околу Словенија
;2014
: 1. Етапа 9 Вуелта а Еспања
: 2. Национално друмско првенство
: 3. Краен пласман Трка околу Јута
;2015
: 6. Краен пласман Вуелта а Бургос
: 1. Екипен пласман Тур де Франс
;2016
: 6. Краен пласман Вуелта а Кастиља и Леон
: 6. Национално друмско првенство
: 9. Краен пласман Трка Абу Даби
;2019
: 1. Краен пласман Вуелта а Сан Хуан
::1. Етапа 5
2.1 Распоред на резултатите на големите трки
Голема трка, 2012, 2013, 2014, 2015, 2016, 2017, 2018
Џиро, —, —, 62, —, —, 25, —
Тур, —, —, —, 57, 69, —, —
Вуелта, 19, 105, 27, —, —, —, 69
СО = се откажал; — = не учествувал
Луѓе, птици и сеништа: Збирка раскази

Луѓе, птици и сеништа: Збирка раскази — збирка куси раскази од македонската писателка Жанета Станоевска, објавена во 2011 година, во издание на издавачката куќа „Темплум“.
1 Технички одлики
Збирката е објавена како десетта книга во едицијата „Катапулт“. Таа е отпечатена во мал формат (18 сантиметри), во мек повез и има 103 страници. Книгата е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 978-608-4658-05-4. Графичкото уредување и дизајн е дело на фирмата „Кома“. На кориците се наоѓаат слики на Дани Санчис, а на задната корица се дадени основни биографски податоци за авторот.
2 Содржина
Книгата „Луѓе, птици и сеништа: Збирка раскази“ содржи 18 раскази:* Сладолед,
* Ата,
* Мирисот на липите,
* Визба,
* Пријатели,
* Allegoreo,
* Рипчиња од злато,
* Синото костумче,
* Стаклената птица,
* Жената на ноќта,
* Слатката камелија на младоста,
* Радмила,
* Последниот сон,
* Ѓавол во прав,
* Сендвич со плескавица,
* Кажи ѝ на реката,
* Суво цвеќе,
* Три соништа и едно јаве.
ATC код N03

1 N03A Антиепилептици
1.1 N03AA Барбитурати и деривати
:N03AA01 Метилфенобарбитал
:N03AA02 Фенобарбитал
:N03AA03 Примидон
:N03AA04 Барбексаклон
:N03AA30 Метарбитал
1.2 N03AB Хидантоински деривати
:N03AB01 Етотоин
:N03AB02 Фенитоин
:N03AB03 Амино(дифенилхидантоин) валеријанска киселина
:N03AB04 Мефенитоин
:N03AB05 Фосфенитоин
:N03AB52 Фенитоин, комбинации
:N03AB54 Мефенитоин, комбинации
1.3 N03AC Оксазолидински деривати
:N03AC01 Параметадион
:N03AC02 Триметадион
:N03AC03 Етадион
1.4 N03AD Сукцинимидни деривати
:N03AD01 Етосуксимид
:N03AD02 Фенсуксимид
:N03AD03 Месуксимид
:N03AD51 Етосуксимид, комбинации
1.5 N03AE Бензодиазепински деривати
:N03AE01 Клоназепам
1.6 N03AF Карбоксамидни деривати
:N03AF01 Карбамазепин
:N03AF02 Оксакарбазепин
:N03AF03 Руфинамид
:N03AF04 Есликарбазепин
1.7 N03AG Масно киселински деривати
:N03AG01 Валпроинска киселина
:N03AG02 Валпромид
:N03AG03 Аминобутерна киселина
:N03AG04 Вигабатрин
:N03AG05 Прогабид
:N03AG06 Тиагабин
1.8 N03AX Други антиепилептици
:N03AX03 Султиам
:N03AX07 Фенацемид
:N03AX09 Ламотригин
:N03AX10 Фелбамат
:N03AX11 Топирамат
:N03AX12 Габапентин
:N03AX13 Фенетурид
:N03AX14 Леветирацетам
:N03AX15 Зонисамид
:N03AX16 Прегабалин
:N03AX17 Стирипентол
:N03AX18 Лакосамид
:N03AX19 Карисбамат
:N03AX21 Ретигабин
:N03AX22 Перампанел
:N03AX23 Бриварацетам
:N03AX24 Канабидиол
:N03AX25 Ценобамат
:N03AX26 Фенфлурамин
:N03AX30 Бекламид
:QN03AX90 Имепитоин
Метаморфузија

„Метаморфузија“ — збирка куси раскази од македонскиот писател Драган Георгиевски, објавена во 2013 година од издавачката куќа Темплум како дел од библиотеката „Катапулт“. За оваа книга, авторот ја добил наградата „Новите!“ во 2013 година.
1 Технички одлики
Збирката е објавена во едицијата „Катапулт“. Таа е отпечатена во мал формат (18 сантиметри), во мек повез и има 177 страници. Книгата е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 978-608-4658-28-3. Графичкото уредување и дизајн е дело на фирмата „Кома“. На кориците се наоѓаат слики на Орли Коган (''Orly Cogan''), а на задната корица се дадени основни биографски податоци за авторот. Книгата е отпечатена со финансиска поддршка од Комерцијална банка АД Скопје и од Министерството за култура на Македонија.
2 Содржина
Збирката „Метаморфузија“ содржи 106 куси раскази:
Љубовно писмо, Среќа, Цвет, Н како нагоре и назад, Метаморфузија, Летаат книги, Канцеларијата на докторот, Песна само за неа, Грицкање, Фамилијарно дрво, Брзозборка, Безвези, Господин осподин, Наслушување, Ќотек, Библиотека, Деца, Обезглавување, Таа, Свиркачот, Сведок, Знаењето е сила, Ексмисија, Длабоко надолу, Старецот, Езерото, Мртовец, Сабота 13 јули, Ништо, Д’ткач, Куси раскази, Многу супер човек, Сеф, Мартина, Смислата на мојот живот, Гостинот М., Ерес, Хартиено авионче, Одмазда, Лажни пријатели, Три средби, Денес, Смук!, Неамбициозно парче текст, Мува, Црн мачор, Рефлекс, Он, Писмена работа по македонски јазик тема: природа, Симпатија, Татко му на оној ондека, Дедо ми овој овдека, Соба 100, Писател, Уште е рано, Занесување, Моја кариера моја иднина, Филмско платно, На одмор, Идеја, Автопортрет, Интервју за работа, Решение, Шшш, Утро, Стискај кенсел, Мајка, Пат околу светот, Жуборење, Танц на сенките, Универзален јазик, Петок 13-ти, Коса, Дожд, Сон, Џуџиња, Шепкачот, Пликови, Детство, Плажа песок сонце плажа, Па шо, Станар, Шах-мат, Прошетка, Поплава, Ма само се жалите, Ја-та-то, Жмурка, Слобода, Есен, Зима, Имиња, Убав ден, Мртвите луѓе ама баш ништо не знаат, Еден ден, Утре сабајле, Чекај да ти пуштам, Цртеж, Џанкополопаскиравшки, Божиќна приказна, Поетска вечер, Двајца се караат третиот е богат, Милионер, Слушни ме, Сто седумдесет и една цигара, Среќна нова 2014.
Кјелефјорд

Кјелефјорд е административен центар на општина Лебесби во округот Финмарк, Норвешка. Селото се наоѓа на северозападниот дел на полуостровот Нордкин, на брегот на еден мал фјорд кој се влева во поголемиот Лаксефјорден. На 0,45 квадратни километри селото има население (2013) од 927 жители, што дава густина на населеност од 2060 жители на квадратен километар и го прави најголемото село во општината и една од најголемите рибарски села во округот Финмарк.
Азбука и залутани записи

„Азбука и залутани записи“ е збирка куси раскази од македонскиот писател Иван Шопов, објавена во 2010 година, во издание на Темплум. За неа, авторот ја добил наградата „Новите!“ за 2010 година, која ја доделува издавачката куќа Темплум.
1 Технички одлики
Збирката е објавена како осма книга од едицијата „Катапулт“. Таа е отпечатена во мал формат (18 сантиметри), во мек повез и има 112 страници. Книгата е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 978-9989-189-84-5. Графичкото уредување и дизајн е дело на фирмата „Кома“. На кориците се ставени слики на Јан де Мешалк (Jan de Maesschalck), а на задната корица се дадени основни биографски податоци за авторот. Книгата е отпечатена со финансиска поддршка од Комерцијална банка АД Скопје и од Министерството за култура на Македонија.
2 Содржина
Збирката „Азбука и залутани записи“ содржи 69 куси раскази, поделени во два циклуса: „Азбука“ и „Залутани записи“.
Циклусот „Азбука“ ги содржи следниве раскази:
Приказна Ш, Приказна Џ, Приказна Ч, Приказна Ц, Приказна Х, Приказна Ф, Приказна У, Приказна Ќ, Приказна Т, Приказна Ц, Приказна Р, Приказна П, Приказна О, Приказна Њ, Приказна Н, Приказна М, Приказна Љ, Приказна Л, Приказна К, Приказна Ј, Приказна И, Приказна Ѕ, Приказна З, Приказна Ж, Приказна Е, Приказна Ѓ, Приказна Д, Приказна Г, Приказна В, Приказна Б, и Приказна А.
Во циклусот „Залутани записи“ се застапени следниве раскази: Линии, Приказни, Ред, Азбука на летањето, Одраз, Интервју, Ненаправено интервју, Пожар, Благосостојба, Од досието на NN, Драма, Вести, Вести, Генијалец, Другарки, Љубов, Нацрт-план за ода за мешето на К., Фрактури, Нуркачка, Последна средба, За душа, Постоења, ?, Просјак, Соновник, Татко, Фотограф, Познајници, Мешавина, Точно време, Фантазија, Театар, Во лавиринтот, Четири дами, Школка, Време.
Љуис Мас

Љуис Гуљелмо Мас Бонет (|Lluís Guillermo Mas Bonet; р. ) — шпански професионален друмски велосипедист, кој вози за UCI World Tour екипата .
Возел на Вуелта а Еспања 2014. На 3 мај 2015 година ја освоил завршната етапа на Трката околу Турција. Нападнал од групата на калдрмата на неколку километри пред целта.
1 Достигнувања
;2004
: 2. Национално младинско хронометарско првенство
;2007
: 1. Трофео Фернандо Ескартин
: 1. Кампо де Криптана
: 1. Краен пласман Вуелта а лес Комарсес де Кастелјо
::1. Етапа 2а
: 2. Краен пласман Вуелта Сиклиста Вегас де Гранада
::1. Етапа 3а
;2009
: 10. Средоземни игри - Поединечен хронометар
;2011
: 7. Светско хронометарско првенство под 23 години
;2013
: 1. Етапа 3 Пла де Мајорка
: 1. Фестес Агост Кампос
: 2. Средоземни игри - Поединечен хронометар
: 2. Краен пласман Волта ас Терас де Санта Марија Феира
::1. Етапа 2
: 2. Трофеу Фестес де Сант Бартомеу
: 2. Фестес Марија Салут
: 4. Краен пласман Трка околу Кина
: 9. Краен пласман Тур де Бретања
;2014
: 6. Краен пласман Трка околу Азербејџан
: Вуелта а Еспања
:: Награда за борбеност во етапите 3 и 9
;2015
: 1. Спринтерски пласман Волта а Каталуња
: Трка околу Турција
::1. Етапа 8
::1. Пласман Турски убавини
;2016
: 1. Пласман Турски убавини Трка околу Турција
;2017
: 1. Спринтерски пласман Трка околу Баскија
;2018
: 1. Спринтерски пласман Волта а Каталуња
: 1. Планински пласман Вуелта а Андалусија
: Награда за борбеност во етапа 9 на Вуелта а Еспања
1.1 Распоред на исходот од големите трки
Голема трка, 2014, 2015, 2016, 2017, 2018
Џиро, —, —, —, —, —
Тур, —, —, —, —, —
Вуелта, 121, СО, СО, 83, 47
СО = се откажал; — = не учествувал
Елена Глинскаја

Елена Василевна Глинскаја (руски: Елена Васильевна Глинская; 1510 г. - 4 (13) Април 1538 г., Москва) била втора сопруга на Василиј III и регент на Русија 5 години (1533-1538).
1 Регентство
Владеењето на Елена е познато по конфликтите во владата предизвикани од нејзината тесна соработка со убавиот млад болјарин по име Иван Феодорович Овчина-Телепнев-Оболенски и Даниел (митрополит од Москва). Во 1535, Елена извршила повеќе реформи, таа вовела унифициран монетарен систем во државата. Глинскаја потпишала примирје со Литванија во 1536, додека истовремено ја неутрализирала Шведска. Таа изградила нов бедем околу Москва, поканила доселеници од Литванија, ослободила руски затвореници и вовела мерки за заштита на патниците од уличните бандити. Таа исто така посетила многу манастири.
Елена починала во 1538 година на релативно млада возраст. Некои историчари сметаат дека таа била отруена од страна на Шуиските, кои ја узурпирале власта по нејзината смрт. Неодамнешните студии на нејзините остатоци ја поддржуваат тезата дека Елена била отруена.
ССУ „Св. Кирил и Методиј“ - Охрид

Средното стручно училиште „Св. Кирил и Методиј“ — средно економско и медицинско училиште во Охрид, Охрид.
1 Основање и развој
ССУ „Св. Кирил и Методиј“ стартувало како нов правен субјект на 1 септември 2014 година. Економските и медицинките паралелки иако постоеле од 1957 година, по 43 години биле одвоени од гимназијата „Св. Климент Охридски“ и со тоа било формирано ново средно економско училиште со медицински паралелки. Првата учебна 2014/2015 година стартувала со 550 ученици во економската и медицинската струка. Во првата година биле запишани 110 ученици , а ангажирани околу 50-тина вработени.
Штамата на Енхалон (мемоари)

„Штамата на Енхалон (мемоари)“ — збирка куси раскази од македонскиот писател Ненад Јолдески, објавена во 2009 година, во издание на Темплум.
1 Технички одлики
Збирката е објавена како осма книга од едицијата „Катапулт“. Таа е отпечатена во мал формат (18 сантиметри), во мек повез и има 80 страници. Книгата е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 978-9989-189-65-4. Графичкото уредување и дизајн е дело на фирмата Кома. На кориците се ставени слики на Кит Шор (''Keith Shore''), а на задната корица се дадени основни биографски податоци за авторот. Книгата е отпечатена со финансиска поддршка од Комерцијална банка АД - Скопје.
2 Содржина
Збирката „Штамата на Енхалон (Мемоари)“ содржи 26 куси раскази:* поштарот не пуштат писмо по вода
* игри, сено и поезија
* во случај да бидете опасна комбинација со своите цимери подобро разделете се - има доволно скапи слободни гарсојњери во Скопје
* јаболкницата - табакера
* кај се жените?
* Електронски жили
* Ристо Крле и баба му
* државен удар
* двобој
* приказната за цајканот клен и раскрсницата со расипан семафор
* специјалноста на госпоѓата “општа”
* курвинско статистичка обработка на еден школски ден
* за кого бијат тенџерињата
* Приказната за Пеце Рингла
* метеор - одговор
* Чехов и педалинката
* негативните последици на автостопот врз родителите
* дневникот со трагична судбина
* уметноста на фрлањето од училишна зграда
* калој и пржени јајца за вечера
* Локов (1 дел) (Некој работи се трошет на зима)
* Локов (2 дел) (Вероника реши да умрит, Фичо да спијат)
* клуч
* халуцинации
* не - непијам (Константин Миладинов и Фљорим Везденски)
* ко че заминит поезијата - автобусот вртит десно
Старица и други раскази

Старица и други раскази — збирка раскази на рускиот писател Данил Хармс, објавена во 2008 година, во издание на „Темплум“, како 74 книга во рамките на едицијата „Магма“. Преводот од руски јазик е дело на Ѓорѓи Крстевски.
1 Технички одлики
Збирката е печатена во мал формат (18 сантиметри), во мек повез и има 117 страници. Книгата е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 978-9989-189-51-7. Графичкото уредување и дизајн е дело на Бранко Прља. На задната корица е даден кус осврт врз авторот и книгата, како и попис на дел од објавените книги во едицијата „Магма“.
2 Содржина
Во збирката „Старица и други раскази“ е вклучен расказот „Старица“ од 1939 година, пет раскази („Касиерка“, „Басна“, „Пет џумки“, „Случај на улица“ и „Победата на Мишин“), 60 литературни анегдоти и 11 писма. На крајот од книгата е дадена куса биографија на авторот.
3 Наводи
Книги од 2008 година
Баргтехајде

Баргтехајде (|Bargteheide) — град во округот Штормарн, во сојузната покраина Шлезвиг-Холштајн, Германија. Се наоѓа помеѓу градови Аренсбург и Бад Олдесло, на железничката линија помеѓу Хамбург и Либек. Градот претставува административно седиште на општинската заедница Баргтехајде-Ланд, иако самиот град не претставува дел од заедницата.
Педерски Катахрезис

„Педерски Катахрезис“ е збирка куси раскази од македонскиот писател, кој пишува под псевдонимот Хигсов Бозон, објавена во 2011 година, во издание на Темплум. За неа, авторот ја добил наградата „Новите!“ за 2011 година, која ја доделува издавачката куќа Темплум].
1 Технички одлики
Збирката е објавена како осма книга од едицијата „Катапулт“. Таа е отпечатена во мал формат (18 сантиметри), во мек повез и има 183 страници. Книгата е каталогизирана во Националната и универзитетска библиотека „Св. Климент Охридски“ - Скопје и ја носи меѓународната ознака ISBN 978-608-4658-06-1. Графичкото уредување и дизајн е дело на фирмата Кома. Книгата е отпечатена со финансиска поддршка од Комерцијална банка АД Скопје.
2 Содржина
Збирката содржи 69 куси раскази, во кои авторот дава остра и отворена критика на човечките слабости, власта, политичарите, свештениците и современото општество. Во збирката се застапени следниве раскази:
рекламократија до деветтиот круг; правење пастировец; хајнер милер машина во 1 чин; мартин нешковски; педерски катахрезис; хамероф пенроуз, шпекулативната форма на дрејковата формула, пастировата плитка свест и фундаменталните сили; о оче будало; спремен христијански кулинарски кур за доручек; хоророт е во нашата куќа; расад на жални врби у говнардарот и барокната см(рд)еа; достојевски ги гали децата на фпро; шпанче курлев, 29; шпиритус за шпиро; борги над пастироња; државна безбедност работи за доброто на немоќните; констипацијата на грдиот; фпро зајачица; usb_mind_refueler.exe; симулација на ситуација со примабалетан; мајка тереза ја формира партијата на проститутки ‘наша куќа’; православното сирење и бракот; убиство покриено со келвин клајн боксерки; лицитација на лопата; анаграм против интелигенција; олошоски знае чие е детето; пион на а2; пријави шупак; некропсија врз скоца; со јахта по говнардарот; националистички виц; само слогата ја спасува стоката; ганди не може сам; вонземјани и крапови во охрид; берлускони и гадафи договараат нафта за амазонка со ун идиото; дриблинг ала милошевиќ; појавата худини; сведоштва од црната дупка; аладин и кралското тенџере; анална пракса во времето на гробарите; картевалот се припрема да ја ресне; легитимната употреба на зборот режим; потрага по либидо; слетува потсвеста; геј поплава; летајте дечки; пастирофската комуна и антихалуцинатите; коалиција на пастирофски Турци Роми Албанци Срби и госпот; нова вера нова библија; историски говнослој пастирофштина; седименти од камен; грдотија и разврат у рембрандт студиос; црнци писатели и мешини режисери; хај концепт и врската со диносаурусите; семко пелинов клонира фашистички артефакти; миксан мозок во душевна болница; за карактерот на инсектите; горко задоволство; шталски дриблинг под пупак; касапење бутови во основен суд 2; покосената од курови у суспенс; гаргара говнара; монголоидната беседа и иднината на ланецот говнарници шупакс; фашистичко копиле; импотенција руши фашисти; збудален пророк во фиромјанскиот сајберпејс; измешана хронологија; малакас рече пацишаркакис алиас шаци; резигниран кокос; уплашен хумор.
Донски раскази

Донски раскази (руски: ''Донские рассказы'') е збирка раскази од советскиот писател Михаил Шолохов, објавена во 1965 година, во издание на издавачкото претпријатие “Култура” од Скопје, во рамки на библиотеката “Современа проза”. Преводот од руски јазик го извршил Цветко Мартиновски.
1 Технички одлики
Книгата е отпечатена во 1965 година, во Графички завод “Гоце Делчев”. Технички уредник бил Христо Христовски, ликовната опрема е дело на Михаило Писањук, јазичната редакција била извршена од Лидија Ежова, додека исправката ја извршиле Елена Павлова и Ружица Димишковска. Книгата има 227 страници.
2 Содржина
Збирката содржи раскази, како и поговор, со наслов “Епопеја - блескав одраз на револуцијата”, напишан од Цветко Мартиновски. Во збирката се застапени следниве раскази:* Бенка
* Шибалково семе
* Бостанџија
* Семеен човек
* Вител
* Ждребе
* Лазурна степа
* Туѓа крв
* Смртен непријател
* Ратаи
* Црвојаднина
Циркус принтипрам (избор)

Циркус принтипрам (избор) е збирка куси раскази и песни од рускиот писател Данил Хармс, објавена во 1993 година, во издание на Темплум, како прва книга во рамките на библиотеката “Влијанија”. Преводот од руски јазик е дело на Владанка и Г. Н.
1 Технички одлики
Збирката е печатена во мал формат (15 сантиметри), во мек повез и има 79 страници. Книгата е каталогизирана во Народната и универзитетска библиотека "Климент Охридски" - Скопје. Графичкото уредување и дизајн е дело на фирмата “Кома”. На предната корица се наоѓа фотографија на Хармс. Книгата е објавена со поддршка на: Фондот Отворено општество на Македонија, А1 телевизија и музичкото радио 103.
2 Содржина
Збирката содржи избор од творештвото на Хармс, и тоа: куси раскази и поезија. Исто така, во неа се содржани и илустрации, направени од Хармс или од други автори. На крајот од книгата е дадена куса белешка за писателот. Во збирката се застапени следниве песни и прозни текстови:* “Сите сите дрвја пиф...”
* “Милион”
* “Пет недовршени приказни”
* “Оптичка измама”
* “Сказна”
* “Таинствена случка”
* “Натпреварување”
* “Како Волоѓа бргу низ планината летал”
* “Врска”
* “Лажго”
* “Како Маша го натерала магарето да ја однесе во град”
* “Прво и второ”
* “Мојата метода”
* куси раскази од циклусот “Случки” (“Еднаш Орлов...”, “Паѓаат старици”, “Сон”, “Столарот Кушаков”, “Борци”, “Случка”, “Средба”, “Феѓа Давидович”, “Машкин го убил Кошкин”, “Почеток на мошне убав летен ден (симфонија)”, “Рехабилитација”, “Ме нарекуваат мајмун”, “Симфонија”, и “Сонет”)
* 15 куси текстови од циклусот “Литерарни анегдоти”
* “Од дома излегол човек”
* “Циркус Принтипрам чудесна претстава нова програма”
ATC код B06

1 B06A Други хематолошки агенси
1.1 B06AA Ензими
:B06AA02 Фибринолизин и дезоксирибонуклеаза
:B06AA03 Хијалуронидаза
:B06AA04 Химотрипсин
:B06AA07 Трипсин
:B06AA10 Дезоксирибонуклеаза
:B06AA55 Стрептокиназа, комбинации
1.2 B06AB Производи на хемот
:B06AB01 Хемин
1.3 B06AC Лекови кои се користат кај наследен ангиоедем
:B06AC01 C1-инхибитор, добиен од плазма
:B06AC02 Икатибант
:B06AC03 Екалантид
:B06AC04 Конестат алфа
:B06AC05 Ланаделумаб
1.4 B06AX Други хематолошки агенси
:B06AX01 Кризанлизумаб
Алберт Март

Алберт Март (|Albert Marth; 5 мај 1828 – 6 август 1897) — германски астроном кој работел во Англија и Ирска.
Во Англија пристигнува во 1853 година за да работи со Џорџ Бишоп, богат трговец на вино и влубеник во астрономијата. Во тоја период, палтените работни места во астрономијата биле доста ретки.
Работел и како помошник на Вилијам Ласел во Малта, каде открил над маглини. Исто така го открил 29 Амфитрита еден од првите забележани астероиди.
Од 1883 до 1897 тој работи во Маркриската опсерваторија во Ирска каде бил назначен за втор директор во вториод период од неговото работење.
Извршил темелни мерења на ефимеридите на телата во Сончевиот Систем. Познат е и по извршените пресметки на премините на разните планети пред други планети и го предвидел преминот на Земјата гледана од Марс.
Во негова чест именувани се и неколку кратери на Месечината и Марс.
Економски факултет - Скопје

Економски факултет - Скопје или само Економски факултет — факултет во рамките на Универзитетот „Св. Кирил и Методиј“ во Скопје, Македонија, и една од првите високообразовни институции во Македонија. Бил основан на 14 ноември 1950 година, како петти факултет во рамките на Скопскиот универзитет.
1 Историја
Економскиот факултет во Скопје е најстариот факултет од областа на економијата во Македонија. Тој бил основан на 14 ноември 1950 година со Одлука на Владата на Македонија. Економскиот факултет е основан како петти факултет во рамките на Универзитетот „Св. Кирил и Методиј“ во Скопје, додека во поранешна Југославија бил меѓу првите три економски факултети. Во 1951 година, Факултетот бил преименуван во Правно-економски факултет со два отсека – Правен и Економски, а од 1956 година Економскиот факултет повторно работел како самостојна институција.
2 Студиски програми
Економскиот факултет - Скопје нуди студиски програми за додипломски, постдипломски и докторски студии, односно прв, втор и трет циклус на студии. Програмите за работа се менувани неколкупати при постоењето на факултетот, а изменувани се и самите насоки.
На првиот циклус на студии се нудат студии на седум различни департмани:
* маркетинг
* финансиски менаџмент
* сметководство и ревизија
* надворешна трговија
* менаџмент
* економија
* е-бизнис
На вториот циклус на студии се нудат студии на повеќе различни насоки. Воедно на вториот циклус студии постојат едногодишни и двегодишни студии.
Едногодишни студии се следниве насоки:
* сметководство и ревизија
* МБА - менаџмент
* монетарна економија, финансии и банкарство
* економски развој и меѓународни финансии
* маркетинг
* европски студии
* управување со јавниот сектор
* статистички методи за бизнис и економија
* е-бизнис менаџмент
* менаџмент во осигурувањето
* стратегиски менаџмент на човечки ресурси
Двегодишни студии се следниве насоки:
* маркетинг
* монетарна економија, финансии и банкарство
* сметководство и ревизија
* е-бизнис менаџмент
* статистички методи за бизнис и економија
* стратегиски менаџмент на човечки ресурси
3 Одбележување
По повод 50-годишнината од постоењето на факултетот, Народната банка на Македонија издала пригодни ковани пари, односно 2 златни денари. Одлуката за ова ја донела Владата на Македонија на 9 мај 2000 година.
Народната банка издала 2 златни денари во 1.000 примероци со тежина од 7 грами. На аверс страната се наоѓало петоаголно лого на Економскиот факултет 1950-2000, додека на реверс страната се наоѓала гравура на зградата на Основното училиште „Гоце Делчев“, каде во 1950 година биле одржани првите часови. Парите биле изработени од ковницата „Голдмак“ од Радовиш, а нивен автор била Билјана Унковска.